Il-Prim Ministru Ingliż Theresa May illum mistennija tgħid lill-president tal-Kummissjoni Ewropea li l-pjan Brexit mhux se jkun imfixkel. Dan wara li lbieraħ tliet imħallfin qalu li May ma tistax twettaq Artiklu 50 mingħajr l-appoġġ tal-Parlament. Il-korrispondent politiku tal-BBC, Iaian Watson, qed jirrapporta li permezz ta' telefonat May se tgħid lil Jean-Claude Juncker li għandha l-intenzjoni tibda' l-proċess ta' divorzju minn mal-UE sa Marzu li ġej. Il-Qorti Suprema mistennija tisma' l-appelll tal-Gvern Ingliż ix-xahar id-dieħel.